Ikea genvejsknap får HomeKit

En firmware-opdatering til Ikeas Trådfri-produkter giver nu mulighed for at koble et par af dem på Apples HomeKit-økosystem. Både den nyligt lancerede Genvejsknap og Trådfri trådløs bevægelsessensor kan nu indgå i HomeKit-opsætninger.

Det betyder, at både knappen og sensoren vil kunne fungere med andre intelligente (Homekit-kompatible) produkter fra f.eks Philips Hue, ligesom de vil kunne indgå i Scener og automatiseringer.

Opdateringen, fortæller hollandske iCulture.nl, hedder 1.16.0 og burde være kommet. Den indeholder en række yderligere forbedringer til en stribe af Trådfri-produkterne; eksempelvis understøtter Trådfri Gateway nu en mulighed for at lade solopgang- og solnedgang aktivere scener.

Desuden afslører opdateringen, at der er et nyt produkt på vej, nemlig en ny fjernbetjening i form af Ikea Styrbar. Den er regnet til at justere Trådfri-lamper og -pærer, eksempelvis ændre lysstyrke.

Ikea Styrer (foto fra Reddit).

Styrbar er endnu ikke annonceret, men billeder er lækket. Det ses herover. En manual til produktet kan læses her.

Ikea genvejsknap får HomeKit